# ΣΧΟΛΗ ΠΟΛΙΤΙΚΩΝ ΜΗΧΑΝΙΚΩΝ ΕΜΠ

# ΟΔΗΓΙΕΣ για Γραπτή Εξέταση με Φυσική Παρουσία

**Δήλωση συμμετοχής:**

Με βάση τα έως σήμερα δεδομένα για την εξέλιξη της πανδημίας του COVID19 στην χώρα μας, εξετάζεται το ενδεχόμενο η τελική εξέταση στο μάθημα ΕΔΑΦΟΜΗΧΑΝΙΚΗ Ι να πραγματοποιηθεί ΠΡΑΠΤΩΣ με ΦΥΣΙΚΗ ΠΑΡΟΥΣΙΑ. Εξαιτίας των εκτάκτων συνθηκών που έχουν προκύψει και προκειμένου η ΣΠΜ να οργανώσει τις εξετάσεις ώστε να εξασφαλίζονται οι συνθήκες υγιεινής και ασφάλειας οι φοιτητές υποχρεούνται να δηλώσουν υπεύθυνα την πρόθεση τους να συμμετάσχουν στην εξέταση, έως τις **20 Μαΐου.**  Το link για τις δηλώσεις συμμετοχής του τμήματος μας (Α-Λ) είναι το ακόλουθο:

<https://docs.google.com/spreadsheets/d/1OqsH8_yLuPDvuqYppb-i3CBnrPK_oJz_iyM1Te4mwGw/edit#gid=0>

# Γενικές Οδηγίες διενέργειας εξέτασης (από επιστολή Κοσμήτορα 14/05/2020)

* Δεκτοί θα γίνουν μόνο οι φοιτητές που θα περιλαμβάνονται στον κατάλογο του κάθε μαθήματος που εκδίδει η γραμματεία.
* Η χρήση μάσκας για φοιτητές και επιτηρητές είναι υποχρεωτική.
* Παράθυρα και πόρτες είναι ανοικτά για να εξασφαλίζεται ο αερισμός των αιθουσών.
* ΑΠΑΓΟΡΕΎΕΤΑΙ: η παραμονή πριν ή μετά την εξέταση σε διαδρόμους και άλλους χώρους των διδακτηρίων.
* Ο συντονιστής κάθε μαθήματος που προτίθεται να εξετάσει το μάθημα του με γραπτή δια ζώσης εξέτασης οφείλει να ενημερώσει την Επιτροπή Σπουδαστικών Θεμάτων της ΣΠΜ για τον αριθμό των περιόδων εξέτασης που θα απαιτηθούν και πόσες/ποιές αίθουσες θα χρησιμοποιηθούν σε κάθε μία από αυτές (ακολουθεί πίνακας αιθουσών με χωρητικότητα, στο τέλος του κειμένου υπάρχει ενδεικτικό μήνυμα που πρέπει να αποσταλεί μέσω του mycourses στους φοιτητές που τους καλούμε να δηλώσουν την πρόθεση τους για την συμμετοχή στις εξετάσεις).
* Ανάρτηση στο mycourses της κατανομής των φοιτητών στις αίθουσες από τον συντονιστή του μαθήματος, για κάθε περίοδο εξέτασης.
* Πλήθος επιτηρητών: 1 σε κάθε αίθουσα εκτός του Αμφιθεάτρου όπου θα προβλέπονται 2.
* Πριν την έναρξη της εξέτασης ο συντονιστής μαζί με τους επιτηρητές έχουν φροντίσει ώστε σε κάθε θέση όπου επιτρέπεται να καθίσει φοιτητής να έχει τοποθετήσει εκφώνηση και κόλλες.
* Χρόνος προσέλευσης στην αίθουσα: οι φοιτητές προσέρχονται στο χρονικό διάστημα της μισής ώρα πριν την έναρξη της εξέτασης (δηλ. 2η περίοδος **11:00-11:30** και 3η περίοδος **15:00-15:30**).
* Μέγιστη διάρκεια εξέτασης: 1.5 ώρες
* Συλλογή γραπτών: Αποχωρούν όλοι οι φοιτητές από τις αίθουσες αφήνοντας εκφώνηση και γραπτό στο έδρανο και ο επιτηρητής φορώντας γάντια τα μαζεύει.
* Καθαρισμός των αιθουσών: στο διάστημα των δύο ωρών που μεσολαβεί μεταξύ της 2ης και 3ης περιόδου εξέτασης καθώς και το πρωί της επόμενης ημέρας θα γίνεται καθαρισμός από το συνεργείο καθαρισμού των εδράνων με χλωριούχο διάλυμα.
* Ατομικές απορίες δεν γίνονται δεκτές. Διευκρινίσεις, αν χρειάζονται, θα παρέχονται αποκλειστικά από Έδρας.

**Υγειονομικό υλικό:**

* Σε κάθε αίθουσα θα υπάρχει επιτραπέζιο δοχείο με υγρό αντισηπτικό διάλυμα. Η ποσότητα του υγρού θα ελέγχεται πριν από κάθε εξέταση.
* Σε κάθε αίθουσα θα υπάρχει κουτί με μάσκες μιας χρήσης για όσους φοιτητές προσήλθαν στην εξέταση χωρίς μάσκα. Θα υπάρχει οδηγία ότι οι φοιτητές πρέπει να προσέρχονται στον χώρο εξέτασης φορώντας μάσκα.

**Ιχνηλάτηση πιθανού κρούσματος:** Για κάθε αίθουσα ο συντονιστής του μαθήματος σε συνεργασία με τους επιτηρητές φροντίζουν να καταγραφεί στο δελτίο παρουσιών αλλά και πάνω σε κάθε γραπτό η θέση που κάθισε ο κάθε φοιτητής. Οι θέσεις που θα επιτρέπεται να καθίσουν οι φοιτητές θα είναι αριθμημένες και η κάτοψη των αιθουσών με την αρίθμηση των θέσεων θα έχει μοιραστεί στους συντονιστές των μαθημάτων.